অনেক অনেক দিন আগের কথা। ১৯৭০ দশকের গোড়ার দিকে তরুণ তালাল আসাদ সদলবলে ‘নরবিজ্ঞান ও পররাজ্যাভিযান’ নামধেয় এক চমৎকার বহি প্রকাশ করিয়া ইংরাজভূমি আর ইংরাজি প্রভাবাধীন জগতে ব্যাপক নাম কুড়াইয়াছিলেন। (আসাদ ১৯৯০) বর্তমান লেখক অন্তত তাঁহার নাম প্রথম মুখস্থ করিয়াছিলেন ঐ বইযোগেই। ১৯৮০ দশকের শেষ নাগাদ তালাল আসাদ মার্কিন মুলুকে হিজরত করেন। অদ্যাবধি সেইদেশেই তাঁহার বসবাস। যতদূর জানি নতুন ইয়র্কের একটি মধ্যমসারির বিশ্ববিদ্যালয়ে তিনি এখনো অধ্যাপনাকর্মে নিয়োজিত আছেন। সেইখানেই বর্তমান লেখকের সহিত তাঁহার আলাপ পরিচয় হইয়াছিল।